
ИЗВЕШТАЈ ЗА СОСТОЈБАТА
со регионалното управување со отпад во Источниот плански регион

1. Регионалното управување со отпад во Република Македонија започнато е уште од 2004 година  со донесувањето на Просторниот план на Република Македонија каде што се предвидени 8 регионални депонии. 
2. Во текот на 2009 година во Источен плански регион беше формирано и основано Меѓуопштинско јавно претпријатие за управување со отпад „Депонија Исток” а во февруари 2012 година беше формиран Регионален одбор за управување со отпад во Источен плански регион (сега Меѓуопштински одбор за управување со отпад во Источен плански регион).
3. Истовремено, во февруари 2012 година беше формирана Стручната служба на Регионалниот (сега Меѓуопштинскиот) одбор за управување со отпад во Источен плански регион, која што има задача да ги извршува административните работи поврзани со регионалното управување со отпад во Источниот плански регион. Во Стручната служба работат четири назначени лица кои што професионално работат во општина или комунално претпријатие и доаѓаат од четири различни општини. Овие лица дел од своето работно време посветуваат на работата на спроведувањето на тековните проекти поврзани со регионалното управување со отпад и за својата работа не примаат надомест.
4. Во согласност со измените на Законот за управување со отпад во делот на регионално управување со отпад (Службен весник на Република Македонија бр.123/12), Регионалниот одбор за управување со отпад беше преименуван во Меѓуопштински одбор за управување со отпад во Источен плански регион (МОУО во ИПР). Седиштето на Стручната служба е во Пробиштип, во просториите на локалната самоурава.
5. Низ годините, голем број на студии, проекти, истражувања и одлуки поврзани со регионалното управување со отпад беа донесувани и спроведувани. Сето тоа во согласност со стратешките документи на Република Македонија во секторот отпад-Националната стратегија за управување со отпад и Националниот план за управување со отпад на Република Македонија. Концептот на регионално управување со отпад е клучна препорака на Националниот план за управување со отпад 2009-2015 на Република Македонија  а тој е, исто така, општо поставен концепт на ЕУ. Кон овој концепт пристапија и општините во Источниот плански регион. 





Историјат на превземените досегашни активности за регионално управување со отпад:

РЕАЛИЗИРАНИ АКТИВНОСТИ ОД 2009 до јануари 2022 година

	р.бр.
	Дата
	Активност

	1.
	23 јануари 2012
	Со пристапување на 11 градоначалници од општините од Источниот плански регион потпишан Договор за основање на Регионален одбор за управување со отпад во Источен плански регион.

	2.
	29 февруари 2012
	Конституирање на Стручната служба на Регионалниот одбор за управување со отпад во Источниот плански регион со цел таа да дава поддршка во реализацијата на целите и Програмата на Одборот. Членовите на Стручната служба се веќе вработени лица кои се назначени да работат во истата со делумно работно време (еден ден во неделата). Седиштето на Стручната служба е во  Пробиштип.

	3.
	26 март 2012
	Регионалниот одбор за управување со отпад го усвои Статутот на Одборот. Со споменатите активности беа воспоставени потребните структури за натамошно следење на концептот на регионално управување со отпад.

	4.
	10 април 2012
	Стручната служба беше посетена  од страна на претставници на Делегацијата на Европската Комисија во Република Македонија. 

	5.
	14 мај 2012

	Посета на Стручната служба од страна на претставник на консултантската куќа Рамбол (Ramboll) од Dанска (Г-дин Нилс Кристенсен) во рамките на проектот:„Зајакнување на административните капацитети на централно и локално ниво за спроведување и зајакнување на легислативата за управување со отпад”. Целта на посетата беше да се дискутира за клучните решенија во системот за регионално управување со отпад, препораки за поделба на одговорностите помеѓу Регионалниот одбор за управување со отпад, општините, постоечките јавни комунални претпријатија и оператори од приватниот сектор. Исто така Планот содржи предлог за персонал (систематизација), буџет и акционен план. Планот покрива период од 5 год. (2012-2016).

Според Регионалниот план за развој тела на регионалното управување со отпад се:
· Регионален одбор за  управување со отпад во Источниот плански регион
· Стручна служба на Регионалниот одбор за  управување со отпад во Источниот плански регион, која ќе помага на Одборот во реализација на целите и програмите. 
· Депонија „Исток” Штип- регистрирана како јавно претпријатие (посебен правен субјект) на 30 септември 2009. Моментално нема буџет и нема назначен персонал

Стручната служба (односно оперативната канцеларија) на Регионалниот одбор за управување со отпад во ИПР, според Планот за развој на регионалното тело за управување со отпад би се состоела од  персонал со 7 вработени:  директор, финансиски службеник, главен инженер, експерт за планирање и односи со јавноста,  надзор и менаџер за канцеларија. Времето за вработување на персоналот започнува од 2014 и трае до 2016година.
Од страна на консултантот на РАМБОЛ беше изработен буџет за Стручната служба на Регионалниот одбор за управување со отпад во ИПР. Буџетот содржи плати за персоналот, социјално осигурување и оперативни трошоци. Според години, претпоставените буџети изгледаат вака:

4.740.180,00 денари  за 2014
4.646.490,00 денари за 2015
6.772.290,00 денари за 2016

Финансирањето на трошоците на Стручната служба ќе се врши од  директните приходи почетно и почетните трошоци ќе се финансираат преку придонеси од акционерите. Акционерите може да ги вклучат трошоците во нивните тарифи за собраниот отпад од ЈКП. Акционерите на РОУО може да бараат финансиска помош од релевантни национални извори.

	6.
	Април-јуни 2012 

	За претставниците на Министерството за животна средина и просторно планирање (МЖСПП), општинските администрации, јавните комунални претпријатија, инспекциските служби и новоформираните стручни служби на регионалните одбори за управување со отпад во Источниот и Североисточниот плански регион во периодот април-јуни 2012 година се одржуваа интензивни и многу важни обуки кои опфаќаат целосен преглед на регулативата на Европската Унија во поглед на управувањето со отпад, соодветните  директиви на ЕУ за оваа проблематика, законската регулатива во Република Македонија, практични примери за изградба на потребна инфраструктура за регионално управување со отпад и многу други прашања. Обуките беа во рамките на проектот: „Зајакнување на административните капацитети на централно и локално ниво за спроведување и зајакнување на легислативата за управување со отпад”. Проектот го спроведуваше меѓународен конзорциум на компаниите РАМБОЛ (Данска) и Аналитикал криејтив груп (Бугарија) и истиот се спроведуваше во Скопје и на територијата на Источниот и Североисточниот плански регион.
Како една од проектните активност е и изготвување на регионални планови за управување со отпад во Источниот и Североисточниот плански регион, како два пилот региони во РМ.

Вредноста на проектот изнесува 1 300 000 евра


	7.
	07 јуни 2012

	Номинација на членови од редовите на Стручната служба (Живка Михајлова) во Комисијата за целосна евалуација на понудите за проектот „Подготвување на планови за регионално управување со отпад и стратегиски оцени за влијанието врз животната средина за Источен и Североисточен плански регион”, финансиран во рамките на мерка 3.2 од Оперативната програма за регионален развој 2007-2011,Ref No. EuropeAid/130400/D/SER/МК. Номинацијата беше направена од страна на МЖСПП.

	
	10 септември 2012
	Отворање на тендер за проектот „Подготвување на планови за регионално управување со отпад и стратегиски оцени за влијанието врз животната средина за Источен и Североисточен плански регион”, во просториите на Министерството за финансии, Сектор за централно финансирање и склучување договори, Одделение за ЕУ набавки и склучување договори. Со отворање на пристигнатите понуди беше започнат процесот на евалуација на тендерот за самиот проект. На тендерот првично биле пристигнати 21 скратена понуда, од кои за натамошно поднесување на целосни понуди биле поканети 8 понудувачи. Со целосни тендерски понуди се јавиле сите 8 повикани поднесувачи на скратени понуди.

	8.
	Септември-декември 2012

	Евалуација на тендерот за проектот „Подготвување на планови за регионално управување со отпад и стратегиски оцени за влијанието врз животната средина за Источен и Североисточен плански регион, финансиран во рамките на мерка 3.2 од Оперативната програма за регионален развој 2007-2011   Reference No. EuropeAid/130400/D/SER/МК ”.Доставување на Извештајот на Оценувачкиот комитет до Канцеларијата на Европската комисија во Скопје на ревизија и одобрување.

	9.
	25 април 2013 
	Потпишан  договорот за проектот  „Подготвување на планови за регионално управување со отпад и стратегиски оцени за влијанието врз животната средина за Источен и Североисточен плански регион” помеѓу Министерство за финансии, Одделение за склучување меѓународни договори и избраниот изработувач.
Вредноста на овој договор е 1.140. 000 евра.

	10.
	08 мај 2013
	Доставено известување од Министерство за финансии до Министерство за животна средина и просторно планирање како формален корисник  дека договорот е потпишан

	11.
	20 мај 2013 
	Известување до Стручната служба на Регионалниот одбор за управување со отпад во Источен плански регион од страна на Министерството за животна средина и просторно планирање (МЖСПП) дека договорот е потпишан.
Закажан првичен состанок помеѓу изведувачот на договорот и сите засегнати страни (Регионалните одбори, стручните служби и центрите за развој на Источен и Североисточен плански регион) и отворање на проектот од страна на МЖСПП на 11 јуни 2013 година 
Проектот  „Подготовка на регионални планови за управување со отпад и стратешка оценка на животната средина за Источен и Североисточен плански регион”  (EuropeAid/130400/D/SER/MK) е финансиран од Оперативната програма за регионален развој 2007-2009, Мерка 3.2-Воспоставување на интегриран и финансиски самоодржлив систем за управување со отпад, Реф.број EuropeAid/130400/D/SER/MК. 

	
	09 јуни-декември2014
	Во согласност со Националниот план за управување со отпад на Република Македонија и неговите зацртани цели,  во текот на 2014 година еден многу значаен документ- Регионалниот план за управување со отпад во Источен плански регион беше одобрен од страна на Министерството за животна средина и просторно планирање на Република Македонија а потоа во 2015 година истиот беше усвоен од страна на советите на сите општини во Источниот плански регион и Општина Свети Николе која што е приклучена кон овој регион за прашањата на регионално управување со отпад.
 

	
	јануари 2015-јули 2016
	Во согласност со предвидените активности од усвоениот План за управување со отпад во Источен плански регион започна реализација на два проекти: 
Проект: Подготовка на техничка спецификација за набавка на опрема за собирање и транспорт на отпад во Источниот и Североисточниот регион и
Буџет на проектот: 300 000 евра.

Проект: Подготовка на техничка и тендерска документација за затворање на несоодветни депонии диви депонии во Источниот и Североисточниот регион
Буџет на проектот: 300 000 евра

И двата проекти се финансирани во рамките на ИПА Компонента III-Регионален развој 
(EuropeAid/132633/C/SER/multi). 

Подготовка на техничка спецификација за набавка на опрема за собирање и транспортирање на отпад во Источниот и Североисточниот регион: цел на Регионалниот план за управување со отпад во Источен плански регион е 90% покриеност со собирање на отпад до 2018. Сега покриеноста во ИПР е 88%. Но, со овој проект се предлага 100% покриеност во урбаните места.
Активности  на проектот:
1.1.Преглед на постојната ситуација  на собирање на отпад 
1.2.Утврдување на потребниот број на канти и контејнери за отпад за собирање на рециклабилни материјали и за останатиот (мешан)  отпад,  број на единици за домашно компостирање, возила за собирање на отпад, односно процена на вкупната потреба од опрема за собирање и транспорт на отпад, вклучително и транспорт од претоварни станици до инсталацијата за третман на отпад. 
1.3.Процена на трошоците/буџетот 
1.4.Анкета на пазарот и опис на техничките карактеристики на типовите возила и опрема.  
Од страна на консултантите Партицип и Ети Консалтинг беа реализирани следните активности: увид на лице место на сите ЈКП во регионот, анкета за опремата со која располагаат тие и кои се потребите од аспект на видови и капацитет на контејнери и опрема во зависност од пристапноста до населените места, карактеристките на улиците, бројот на жители кои треба да бидат опслужени, растојанијата до нив, анализа на понудените сценарија за регионално управување со отпад според Планот за управување со отпад во Источен плански регион, идниот институционален развој на регионалното управување со отпад, анализа на создавањето на отпад, процена на видовите и типовите на контејнери и возила во зависност од потребите на општините и од конфигурацијата на теренот, како и во зависност од самите претоварни станици. Со оглед на фактот што сеуште не е дефинирана точната локација на регионалната депонија и на претоварните станици во сите проценки се пристапува со доза на резерва.
Предвидените возила се со капацитет од 4, 6, 8, 10, 12, 14, 16, 18, 20 и 22 тони за опслужување како на најмалите населени места така и на претоварните станици и самата регионална депонија. 
Направена е процена на буџетот за снабдување на опрема за собирање и транспорт на отпадот. Вкупниот буџет потребен за опрема и возила изнесува  9 751 619,00 евра за двата региони.

	
	јануари 2015-јули 2016
	Проект: Подготовка на техничка и тендерска документација за затворање на несоодветни депонии диви депонии во Источниот и Североисточниот регион
Проектот е финансиран во рамките на ИПА Компонента III-Регионален развој 
(EuropeAid/132633/C/SER/multi) 
Изработувач на проектот е конзорциумот Партицип и Ети Консалтинг. 
1.1. Цели на проектот: 
Цел бр.1: Подготовка на известување од извршените проценки на постоечките состојби на несодветните депонии и дивите депонии во Источниот и Североисточниот регион 
Цел бр. 2: Подготовка на технички извештај за затворање, рехабилитација и одржување на несодветните депонии и дивите депонии во Источниот и Североисточниот регион 
Цел бр. 3: Подготовка на проектна документација и проценка на трошоците за затворање, рехабилитација и одржување на несодветните депонии и дивите депонии во Источниот и Североисточниот регион 
Цел бр. 4: Подготовка на поглавјата 3, 4 и 5 од тендерската документација за избор на изведувач на работите за затворање, рехабилитација и одржување на несодветните депонии и дивите депонии во Источниот и Североисточниот регион 
1.2. Програма за затворање на депониите
Од страна на консултантите предложено затворањето на депониите да се изведува во 2 фази:
Прва фаза: Расчистување на дивите депонии  и затворање на помалите општински депонии и депониите кои претставуваат висок ризик кон животната средина што е можно поскоро или кога финансирањето би било достапно  и
Парцијално затворање на останатите депонии, кои би останале оперативни и би ги прифаќале  и количините на отпад од општините чиишто депонии би биле веднаш затворени.
Втора фаза: Комплетно затворање на оперативните депонии, откако ќе се отворат регионалните центри за управување со отпад.
1.3. Модели за затворање на депониите 
Модел „А” – Чистење на локациите, со преместување на отпадот на постоечките општински депонии. Ова важи за сите диви депонии кои имаат помалку од 3000м3 отпад;
Модел „В” – Затворање и покривање на помалите депонии (3000-10.000 m3), без систем за собирање на биогасот  и
Модел „C” – Затворање, стабилизирање и покривање  на поголемите депонии (>10.000m3) со систем за собирање на биогасот.

Во Источен плански регион идентификувани се 72 диви депонии. 

1.4. План за затворање на депониите - 1
Комплетно чистење:
Чешиново -Облешево
Зрновци
Карбинци
Делумно затворање – Оперативни депонии
Штип
Кочани
Делчево
Пехчево
Свети Николе
Комплетно затворање:
Пробиштип
Виница
Берово
Македонска Каменица
Преоден период Источен регион 2016-2020

[image: E.jpg]

Предлог за пренасочување на отпадот во преодниот период од депониите кои што целосно ќе се затвораат:
· Отпадот кој би се носел на  депонијата во Пробиштип ќе се пренасочи на депонијата во  Св.Николе
· Отпадот од Чешиново-Облешево и Виница би се пренасочил на  депонијата во Кочани 
· Отпадот од депонијата во Карбинци би  се депонирал на депонијата во Штип
· Отпадот од Македонска Каменица би се депонирал на депонијата во Делчево
· Отпадот од Берово би се депонирал на депонијата во Пехчево

1.5. Заклучоци
1.5.1. Преодното решение ќе опфака посебен режим на депонирање на отпадот до отворање на регионалните депонии во 2020.
1.5.2. Преодното решение ги обврзува општините чии што депонии ке бидат затворени да го депонираат отпадот во номинирани депонии во други општини кои ке бидат во функција до 2020.
1.5.3. Сите општини ке добијат нови возила за собирање и транспорт на отпад, со цел да се олесни оперативата во преодниот период. 
1.5.4. Процесот на чистење и затворање на депониите ке биде бесплатен за општините. 
1.5.5. Во процесот на чистење и затворање на депоиниите,  изведувачот-чите ќе треба да платат за такса за диспозиција на отпадот на депонијата,  само во случај кога отпадот ќе доаѓа од друга општина.
1.5.6. Во преодниот период, општините во соработка со МЖСПП ке треба да ја одредат тарифата за депонирање на отпадот
1.5.7. Сегашниот статус на регионалните претпријатија за управување со отпад е формален  а во иднина тие би го презеле управувањето со регионалните депонии чии што локации  треба да бидат специфицирани во идниот период а вакви активности бараат поголемо ангажирање и од општините. 

ПРАШАЊА КОИ ТРЕБА ДА СЕ ДИСКУТИРААТ 
1. Кој ќе плаќа на општините чии што депонии ке бидат веднаш затворени и кои што ќе треба да го транспортираат отпадот на други депонии и 
2. Кој ќе им плаќа на општините на чии што депонии ќе се депонира отпад од општините чии што депонии ќе бидат веднаш затворени
Според МЖСПП кога ќе биде постигнат општ договор за сценаријата за затворање на депониите секоја општина ќе треба да потпише договор за управување со отпадот со онаа општина на чија што депонија ќе го депонира отпадот. Во овој договор ќе биде наведена давачката која што општината која што депонира отпад ќе го плаќа на општината која го прима отпадот на својата депонија.
3. По која методологија ќе се пресметува оваа давачка?
Според МЖСПП единствена воспоставена давачка во целата земја за контролирано депонирање која е применлива за депонијата Дрисла каде што контролираното депонирање чини  610 денари/м3 (или приближно 10 евра) и истата се препорачува во овој случај и и за општините.

	
	
	Двата тековни проекти: 
-Подготовка на тендерска спецификација за набавка на опрема за собирање на отпад и транспорт на отпад во Источен и Североисточен регион и
-Подготовка на техничка и тендерска спецификација за затворање на несоодветни депонии и диви депонии во Источен и Североисточен регион

кои што требаше да завршат на крајот на јануари 2016 година добија продолжување на роковите, продолжувањето по барање на МЖСПП е одобрено од страна на CFCD (Централна единица за финансирање и потпишување на договори) при Министерството за финансии на РМ. Продолжувањето е поради нови активности кои што произлегоа според законската регулатива од областа отпад и животна средина во поглед на изработка на елаборати и студии за оцена на влијанието врз животната средина при рекултивација на постојните нестандардни општински комунални депонии и на дивите депонии во Источен и Североисточен плански регион.

	
	26.01.2016
	Проект  „Изработка на проектни студии (Студија за изводливост, Оценка на влијание врз животната средина, Анализа на трошоци и добивки) и проектна документација за воспоставување на систем за интегрирано управување со отпад во Источен и Североисточен регион“
Со овој проект, покрај наведените студии  изработена е целосната проектна документација за идната регионална депонија за која што претходно ќе се одреди идната локација а врз основа на избран пакет од критериуми, исклучувања, ограничувања и барања во поглед на големината на површината за самата локација, хидролошки и геолошки услови, присуство односно отсуство на заштитени подрачја, близина на населби, растојанија за транспорт и голем број на други критериуми. 
Проектот беше потпишан на 18.12.2016 година, како почеток на истиот се смета 20.01.2016 година а завршеток на проектот 20.04.2017 година. 
Буџетот на проектот е 975 000 евра.

	
	11.2019-
	Проект „Набавка на опрема и возила за собирање и транспорт на отпад во Источниот и Североисточниот регион”
Лот 1  - Набавка на возила за собирање на отпад

[bookmark: _Hlk92195191]Договорот е склучен на 25.11.2019 со Excelor Holding Group EOOD во конзорциум со Pişirgen Makina Imalat Sanayi Demir Saç Profil Ticaret Limited Şirketi.
Во рамките на договорот е да се набават 41 возило/ камиони за собирање отпад за јавните комунални претпријатија на Источниот и Североисточниот регион, односно 24 камиона за следните општини од Источниот регион: Берово, Делчево, Карбинци, Кочани, Македонска Каменица,  Пехчево, Пробиштип, Штип, Виница и Зрновци, како и за  Свети Николе и 17 камиони за  следните општини од Североисточниот регион:  Кратово, Крива Паланка, Куманово, Липково, Ранковце и Старо Нагоричане.
Буџетот на проектот е: 3.597.440 евра. 

Лот 2 -  Набавка на опрема за собирање отпад

Договорот е склучен на 24.12.2020 со AGT S.P.A  со добавувачот Teksin Kontenyer ve Galveniz Sanayi Ticaret Limited Sirketi.
Во рамките на договорот е предвидено да се набават 3923 метални контејнери за собирање отпад за јавните комунални претпријатија во Источниот и Североисточниот регион, како и за Свети Николе, односно за следните 18 општини: Берово, Чешиново-Облешево, Делчево, Карбинци, Кочани, Македонска Каменица,  Пехчево, Пробиштип, Штип, Свети Николе, Виница, Зрновци, Кратово, Крива Паланка, Куманово, Липково, Ранковце и Старо Нагоричане. 
Буџетот на проектот е:  959.173,50 евра.

	
	12.2021-
	Проект „Надзор на градежните работи за затворање на непрописните/диви депонии и ѓубришта во Источен и Североисточен регион - прва фаза”
(EuropeAid/140258/IH/SER/MK/12-8954/1)
Главната цел на проектот е да се затворат и рехабилитира-ат старите непрописни/диви депонии и ѓубришта во Источниот и Североисточниот регион со овозможување преодни услуги за одлагање на отпад до воспоставување на регионален систем за управување со отпад.
Договорот е склучен со ENVIROPLAN CONSULTATS & ENGINEERS S.A. во конзорциум со ICP Ingenieurgesellschaft Prof. Czurda & Partner mbH (ICP).
Буџетот на проектот е:  593.000,00 евра.

	
	
	Проект „Затворање на непрописни/диви депонии и ѓубришта во  Источен и Североисточен регион”

LOT1- Затворање на непрописни/диви депонии и ѓубришта во Источен регион”
Главната цел на проектот е да се затворат и рехабилитира-ат старите диви депонии и ѓубришта во Источниот регион, овозможувајќи преодни услуги за одлагање на отпадот до воспоставување на меѓурегионалниот систем за управување со отпад.

Договорот за градежни работи за затворање на дивите депонии и ѓубришта во Источниот регион го опфаќа следново:

• Чистење на дивите депонии и мали ѓубришта во Источниот регион со ископување на отпадот и транспорт на откопаниот отпад
• Санација и затворање на минимум четири (4) стари депонии во Источниот регион со преобликување и изградба на покривен слој, вклучително и системи за собирање на исцедок и гасови каде што е потребно.
• Преобликување на минимум пет (5) стари депонии во Источниот регион, изградба на дренажа за собирање исцедок, каде што е потребно. Депониите нема да бидат затворени, но остануваат во функција до завршувањето на регионалниот центар за управување со отпад.

Договорот е склучен со GOKSIN INSAAT LTD-BURSA  во конзорциум со ESKAVATORI MK DOOEL SKOPJE, во износ од 4.565.600.80 евра.

Крајни корисници:

Меѓуопштински одбор за управување со отпад во Источен регион и 11 општини од Источен регион (Штип, Пробиштип, Кочани, Карбинци, Виница, Чешиново-Облешево, Зрновци, Македонска Каменица, Делчево, Пехчево и Берово), како и општина Свети Николе и нивните јавни комунални претпријатија.

LOT2- Затворање на диви депонии и ѓубришта во Североисточен регион”
Лот 2 – е терминиран на барање на Изведувачот. (инаку овој договор беше на 2.719.186,51 EUR)


	
	01.2022-
	Централна постројка за преработка и третман на отпад и 6 (шест) претоварни станици за отпад 

	
	01.2022-
	Надзор над изградбата на Централна постројка за преработка и третман на отпад и 6 (шест) претоварни станици за отпад

	
	01.2022-
	Поддршка во спроведувањето на регионалниот систем за управување со отпад во Источен и Североисточен регион ИПА II 2014-2020 (REF: NEAR/SKP/2020?EA-RP?0044): (институционална поставеност на телата). Проектот е во фаза на очекување на почетокот на оценувањето на пристигнатите апликации за изведувачи/изработувачи)





Извештајот го подготви
Живка Михајлова


                                                       Стручна служба на Меѓуопштинскиот одбор 
                                                за управување со отпад во Источен плански регион
                                                                                  Раководител,
                                                                                Живка Михајлова

